MS Freedom of the Seas

** Freedom of the Seas** je 
norveško-američki brod za krstarenje, izgrađen 2006. u finskom brodogradilištu *Aker Finnyards* u gradu Turku, za kompaniju *Royal Caribbean International*. Prvi izgrađeni brod iz klase *Freedom*. Do izgradnje cruisera *[[Oasis of the Seas]]* 2009., bio je zajedno s blizancima *[[Liberty of the Seas]]* i *[[Independence of the Seas]]* najveći putnički brod na svijetu.

## Izgradnja
Izgradnja u suhom doku brodogradlišta *Aker Yards* (današnji *STX Shipbuilding*) gdje su kasnije izgrađeni i ostali brodovi klase *Freedom*, započelo je 2004. 

Po dovršenju 2006. preuzeo je primat najvećeg putničkog broda od britanskog transatlantika *[[Queen Mary 2]]*. Iako 2,4 m uži, 6 m kraći, s 1,5 m manjim gazom, 8,3 m niži i 8,5 čvorova sporiji, *Freedom of the Seas* smatra se većim od *QM2* radi veće tonaže. Dok je bruto tonaža bila procijenjena između 154&nbsp;000 brt i 160&nbsp;000 brt, službena procjena norveškog pomorskog klasifikacijskog društva *Det Norske Veritas*, je 154&nbsp;407 brt, što ga je u odnosu na 148&nbsp;528 brt od *QM2*, tada činilo najvećim putničkim brodom. Cijena izgradnje bila je oko 800 milijuna američkih dolara.

## Tehničke karakteristike
*Freedom of the Seas* je dugačak 338,77 m i širok 56,08 m. Plovi brzinom od 21,6 čvorova (40&nbsp;km/h), što omogućavaju 6 *[[Wärtsilä]]* 46 V12 dizel motora, svaki 12,6 MW (17&nbsp;000 ks), 514 rpm. Potisak omogućavaju 3 *Asea Brown Boveri (ABB) Azipod* pogonske elektro-gondole - jedna fiksna, dvije azimutne, ukupne snage 42 MW. Brod također raspolaže s 4 dodatna pramčana potisnika radi lakšeg manevriranja u lukama i 30 čamaca za spašavanje. Potrošnja goriva je 12,80 t na sat.

## Interijeri
*Freedom of the Seas* raspolaže s 18 paluba, od kojih 15 za putnike. 242 vanjske kabine bez balkona (cca. 15 m²), 842 kabine s balkonom (cca. 19 m²), 733 unutarnje kabine (172 s pogledom na unutrašnju promenadu). Najveći, predsjednički apartman ima 113 m², Standardni kapacitet putnika je 3600, ili 4370 pri maksimalnoj popunjenosti, što zajedno s posadom od 1360, čini ukupno 5730 ljudi na brodu. Također se ističu 135 m dugačka, 9 m široka i četiri palube visoka središnja šetno-trgovačka paluba (*Royal Promenade*) oko koje su koncentrirani glavni restorani, trgovački i zabavni centri, biblioteka i teatar s 1350 sjedećih mjesta.

## Karijera

Nakon izgradnje *Freedom of the Seas* bio je na dokovanju u brodogradilištu *Blohm und Voss* U Hamburgu, Njemačka, radi popravka oštećenog nosača jedne od pogonskih *Azipod* elektro-gondola i završnih radova prije primopredaje kompaniji *Royal Caribbean International* 24, travnja 2006. 25. travnja, isplovljava za Oslo radi službenih proslava. 29. travnja stiže u Southampton, odakle 3. svibnja kreće na prvi prelazak Atlantika. 12. svibnja stiže u *Cape Liberty Cruise Port*, jedan od putničkih terminala u njujorškoj luci, na službenu ceremonju krštenja, što je uživo prenosila TV mreža NBC. Nakon boravka u Bostonu 19. - 22. svibnja, 4. lipnja iz Miamija isplovljava na prvo krstarenje za Karibe, Meksiko, Kajmanske otoke, Jamajku i Haiti. Do svibnja 2009. bazirao je u Miamiju, a nakon toga u Port Canaveralu gdje je zamijenio *[[MS Mariner of the Seas|Mariner of the Seas]]*.

## Povezano
* **[[Klasa Freedom]]**
** *[[MS Liberty of the Seas]]*
** *[[MS Independence of the Seas]]*

## Galerija

Datoteka:Freedom of the Seas Oslo 26 april 2006.jpg|Oslo, Norveška 2006.
Datoteka:Freedom of the Seas.JPG|Cape Liberty Cruise Port, Bayonne, New Jersey, SAD 2006.
Datoteka:Freedom of the Sea Bug.jpg|Hamburg, Njemačka 2006.
Datoteka:Freedom of the Sea Auslaufen Hamburg.jpg|Hamburg, Njemačka 2006.


## Izvori

## Vanjske veze

* Službena stranica 
* Ship-technology.com
* Specifications (ship-technology.com/) 
* Freedom of the Seas - Cruise ship design of new levels (STX europe)  
* DET NORSKE VERITAS 
* Freedom of the Seas - powered and propelled by ABB (www.abb.co.uk/)
* Freedom of the Seas - National Geographic (natgeotv.com.au) 
* Trenutna lokacija broda - sailwx.info